**אלמר ארל "בוץ'" הארטמן הרביעי** (באנגלית: **Elmer Earl "Butch" Hartman IV**; ‏‏נולד ב־10 בינואר 1965) הוא אנימטור, מפיק, במאי, תסריטאי, מדבב, שחקן ואיש עסקים אמריקאי. הארטמן הוא מנכ"ל חברת ביליונפולד בע"מ המפיקה סדרות אנימציה שהוא עצמו יוצר, מביים ומפיק. הארטמן ידוע בעיקר בשל הסדרות קסם של הורים ודני פנטום.

ביוגרפיה
--------

### ילדותו

הארטמן נולד בהיילנד הפארק שבמישיגן לאלמר ארל השני ולקרול דייוויס. את כינויו "בוץ'" הוא קיבל בילדותו ומאז הוא משתמש בו בעבודותיו. את ילדותו בילה הארטמן בעיר רוזוויל שבמישיגן. את התואר שלו באמנות קיבל הארטמן ממכון קליפורניה לאמנויות.

### תחילת הדרך

עוד כשעבד על התואר שלו במכון לאמנות השתתף הארטמן בעבודה על הסרט "זנב אמריקאי" של דון בלות'. לאחר שסיים את לימודיו במכון לאמנות החל לעבוד כמעצב הדמויות בסדרה "הפוני הקטן שלי", אך פוטר מהעבודה במהירות בעקבות שינויים שביצע בלי שיידע את עמיתיו לעבודה. לאחר שפוטר מעבודתו בסדרה "הפוני הקטן שלי" החל לעבוד כאנימטור ומעצב בסדרה "דינק, הדינוזאור הקטן" ובסדרה "זה פאנקי ברוסטר", במקביל שימש גם כאנימטור בסרט "פוקהונטס" של אולפני ההנפשה של וולט דיסני.  

באמצע 1990 התקבל לעבודה קבועה בסטודיו האנה-ברברה ויצר, כתב, עיצב וביים כמה סרטונים קצרים. בזמן העבודה בסטודיו האנה-ברברה החל להתיידד עם יוצר הסדרה "איש משפחה", סת' מקפרלן, ומאוחר יותר הארטמן אף עיצב דמויות בסרטון קצר של מקפרלן, ובנוסף לכך הדמות "ד"ר אלמר הארטמן" בסדרה "איש משפחה" קרויה על שמו.

### הצלחה

ההצלחה של הארטמן הגיעה ב-1997 כאשר יצר את הסדרה "קסם של הורים" שהופיעה לראשונה בפרק ה-8 של הסדרה "Oh Yeah! Cartoons" וזכתה להצלחה המונית. ב-2001 קיבל הארטמן הצעה מערוץ ניקלודאון להפוך את "קסם של הורים" לסדרה באורך מלא, הסדרה זכתה במהרה להצלחה ענקית והפכה לסדרה המצליחה ביותר של הערוץ לאחר "בובספוג מכנסמרובע". בעקבות הצלחת הסדרה ביקש נשיא ערוץ ניקלודאון מהארטמן ליצור סדרה נוספת עבור הערוץ. בטרם נענה הארטמן להצעת יצירת הסדרה החדשה הוצע לו חוזה עבודה ארוך טווח ביצירת וניהול תכנים בערוץ. ב-2004 יצר עבור ניקלודיאון את הסדרה "דני פנטום" שזכתה גם היא להצלחה אך ירדה מהמסכים ב-2007. ב-2010 יצר תוכנית נוספת, "כלב חשאי", אשר זכתה להצלחה רבה אך ירדה מהמסכים ב-2013. ב-2011 יצא, כתב והפיק את הסרט קסם של הורים - הסרט: טימי טרנר, תתבגר! וב-2013 את המשכו קסם של הורים - הסרט: חג המולד. ב-2012 נשכר על ידי סוני אנימציות להפיק ולביים גרסה קולנועית לסדרה "אלף". ב-2014 הוציא המשך לסרט קסם של הורים בשם קסם של קיץ (בעברית: קסם של חופשה). ב-2017 יצר עבור ניקלודיאון את הסדרה "באנסן הוא מפלצת". בשנת 2018 הודיע הארטמן כי הוא עוזב את ניקלודיאון וכתוצאה מכך, באנסן הוא מפלצת וקסם של הורים בוטלו ולא חודשו לעונות נוספות.

### חיים אישיים

הארטמן מתגורר בבל קניון שבקליפורניה יחד עם אשתו ג'וליאן ושתי בנותיו.

עמותת "בית הארטמן"
------------------

ב-2005 הקים הארטמן יחד עם אשתו ארגון צדקה ללא כוונת רווח בשם "בית הארטמן" המסייע לנזקקים, חסרי בית ועניים. בין פעילויות הארגון ניתן למנות: הקמת בתים לחסרי בית, חילוק ארוחות הודיה לחסרי בית ונזקקים ואף מימון בית ספר מיוחד באפריקה. לכל אירוע מיוחד שאליו נוסע במסגרת הארגון יוצר הארטמן סרטון מיוחד של אחת מן הסדרות שלו.

פילמוגרפיה
----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| טלוויזיה

| שנה | שם |
| --- | --- |
| 1985 - 1986 | זה פאנקי ברוסטר |
| 1987 | להתבגר ולהתגבר |
| 1988 | רק 10 מאתנו |
| תרגיל לשוטרים מתחילים |
| 1988 - 1989 | ימי חיינו |
| 1989 | דינק, הדינוזאור קטן |
| 1990 | שלושה חזירונים |
| 1991 - 1993 | טום וג'רי ילדים |
| 1993 | בלש נפול, מאסטר |
| 1995 | מה האנימציה! |
| 1996 - 1997 | המעבדה של דקסטר |
| 1997 - 1999 | ג'וני בראבו |
| 1997 | פרה ותרנגול |
| 1997 | אני וסמור |
| 1998 | בנות הפאוור פאף |
| 1998 - 2001 | או יה! אנימציה |
| 1999 - 2002 | איש משפחה |
| 2001 - רץ | קסם של הורים |
| 2003 | חיות מחמד כוכבים |
| 2004 - 2007 | דני פנטום |
| 2010 - רץ | כלב חשאי |
| 2013 | ביג טיים ראש |
| 2013 | Jinxed |

 |  | קולנוע

| שנה | שם |
| --- | --- |
| 1986 | זנב אמריקאי |
| 1992 | השעווה החמה של קליפורניה |
| 1995 | פוקהונטס |
| 1997 | המשאלה של אנאבל |
| 1998 | הרפתקאות באודיסאה: בייבי דאז |
| הרפתקאות באודיסאה: זר בינינו |
| 2004 | רודפי הערוצים |
| 2005 | קרוסלת הקסמים |
| 2011 | קסם של הורים - הסרט: טימי טרנר, תתבגר! |
| 2012 | קסם של הורים - הסרט: חג המולד |
| 2014 | קסם של הורים - הסרט: קיץ מוזר למדי |

 |

קישורים חיצוניים
----------------

ויקישיתוף מדיה וקבצים בנושא **בוץ' הארטמן** בוויקישיתוף
* אתר האינטרנט הרשמי של בוץ' הארטמן (באנגלית)
* אתר עמותת "בית הארטמן" (באנגלית)

**ראיונות וכתבות:**

* "קסם של הורים זה לא רק לילדים", עיתון The Augusta Chronicle, ב-12 בפברואר 2004; אוחזר ב-11 בנובמבר 2012
* אלכס פלטשר, "ריאיון עם בוץ' הארטמן", אתר Digital Spy, ב-7 בספטמבר 2012; אוחזר ב-11 בנובמבר 2012
* ריאן בוול, "בוץ' הארטמן מדבר על דני פנטום", מגזין Animation, ב-8 באפריל 2004; אוחזר ב-11 בנובמבר 2012
* סטפני וואיט, "יוצר הקריקטורות של ניקולודאון בוץ' הארטמן", אתר McKinney Courier-Gazette Star, ב-24 בנובמבר 2006; אוחזר ב-11 בנובמבר 2012
* בוץ' הארטמן, ברשת החברתית פייסבוק

* בוץ' הארטמן, ברשת החברתית אקס (טוויטר)

* בוץ' הארטמן, ברשת החברתית אינסטגרם

* בוץ' הארטמן, ברשת החברתית טיקטוק

* בוץ' הארטמן, סרטונים בערוץ היוטיוב

* בוץ' הארטמן, במסד הנתונים הקולנועיים IMDb (באנגלית)

* בוץ' הארטמן, באתר Rotten Tomatoes (באנגלית)

* בוץ' הארטמן, במסד הנתונים הקולנועיים KinoPoisk (ברוסית)

* בוץ' הארטמן, באתר MusicBrainz (באנגלית)

* בוץ' הארטמן, באתר Discogs (באנגלית)

* בוץ' הארטמן, באתר Genius

הערות שוליים
------------

1. ↑  *Why I Left Nickelodeon* (באנגלית), נבדק ב-2020-02-20
2. ↑  Why I left Nickelodeon | Butch Hartman/ Youtube video

| קסם של הורים |
| --- |
| דמויות | טימי טרנר |
| סרטים | משאלוגיה (2009) • טימי טרנר, תתבגר! (2011) • חג המולד (2012) • קסם של חופשה (2014) |
| שונות | קסם של הורים (סדרת משחקי מחשב) • בוץ' הארטמן |

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1603453
* ISNI: 0000 0000 3632 2483
* LCCN: n2005044123
* MusicBrainz: 00ca3b2f-7edd-45db-bb7a-057a4c2a1c1a
* NTA: 277978297
* VIAF: 58485936
* WorldCat: lccn-n2005044123

 |